Poslodavac: Fakultet strojarstva i brodogradnje, Sveučilište u Zagrebu
Pozicija: Research Student in Battery Cell Production and Recycling – INSIGHT BMW Group

Pridruži se istraživačkom projektu INSIGHT između BMW-a i FSB-a i ostvari svoj potencijal u industriji budućnosti!

U sklopu suradničkog projekta INSIGHT (Inteligentni podatkovni modeli za proizvodnju i recikliranje baterijskih članaka) između tvrtke BMW Group, Fakulteta strojarstva i brodogradnje (FSB) te Regionalnog centra izvrsnosti za robotske tehnologije (CRTA),  FSB traži motivirane studente za dugoročan rad na projektu. Cilj ovog projekta je izrada nove generacije prediktivnih  modela temeljnih na umjetnoj inteligenciji, koji će služiti za poboljšanje kvalitete i smanjenja troškova u proizvodnji i recikliranju baterijskih članaka. Rad na projektu uključuje i odlazak na studentsku praksu u tvrtku BMW u München.

Opis radnog mjesta:
· Višemjesečni studentski rad u CRTA-i
· Odlazak na 6-mjesečnu studentsku praksu u München nakon odrađene prakse u CRTA-i
· Izrada diplomskog rada u sklopu projekta tijekom dodatna 3 mjeseca u Münchenu
· Izrada podatkovnih modela korištenjem OPC UA arhitekture
· Razvoj i održavanje aplikacije za prikupljanje i vizualizaciju podataka
· Priprema podataka za analizu i vizualizaciju
· Vizualiziranje podataka
· Analiza procesa i podataka o kvaliteti te razvoj prediktivnih UI modela
· Korištenje metoda strojnog učenja i te IoT
· Korištenje njemačkog jezika na radnom mjestu
· Sudjelovanje u izradi znanstvenih članaka
· Rad u timu

Uvjeti:
· Spremnost za odlazak u München u trajanju od 9 mjeseci (6-mjesečna praksa i 3 mjeseca izrade diplomskog rada)
· Motivacija za učenje njemačkog jezika
· Interes za baterijske tehnologije
· Prvo praktično iskustvo u strojnom učenju i Python-u
· Osnovno poznavanje SQL-a i baza podataka je prednost
· Motivacija za daljnje učenje metoda strojnog učenja i interes za teme iz IoT područja
· Savjesnost i pažnja prema detaljima
· Dobre organizacijske vještine
· Orijentiranost timskom radu

Nudimo:
· Rad na jedinstvenom internacionalnom projektu najuspješnijeg premium proizvođača automobila na svijetu – BMW-a
· Stjecanje znanja u jednoj od najperspektivnijih industrijskih grana kao što su umjetna inteligencija te proizvodnja i recikliranje baterijskih članaka
· Iznadprosječni uvjeti plaćanja studentskog rada
· Plaćena višemjesečna praksa u inozemstvu
· [bookmark: _Hlk193383526]Smještaj u "Haus der Universität Zagreb" u München-u

Ako ste motiviran/a student/-ica koji želi biti dio ovog inovativnog projekta i stjecati vrijedno iskustvo u suradnji s vodećim stručnjacima iz industrije, prijavi se putem slanja svoje prijave na marko.svaco@fsb.unizg.hr i ivan.rumenovic@bmw.de. U prijavi navedite svoju motivaciju, relevantno iskustvo i vještine te priložite svoj životopis.

BMW Cell Recycling Competence Centre (CRCC) u Salchingu: link.
BMW Group Battery Cell Competence Center (BCCC) u Minhenu: link.
BMW Group Cell Manufacturing Competence Center (CMCC) u Parsdorfu: link.

